ระวังแนวต้านสำคัญ 860
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 28 ก.ค. 2553
20 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 28 ก.ค. 2553
โดย...นายกระทิง &amp; หญิงฟลอร์




...หุ้นไทยชิลชิล ทะลุ 850 จุด ด้วยแรงดันหุ้นพลังงานและแบงก์เป็นหลัก ดัชนีปิดเกือบสูงสุดของวัน 853.68 จุด พุ่ง 13.44 จุด หรือ 1.60% มูลค่าซื้อขายแน่น 42,522 ล้านบาท 
...ต่างชาติช้อนต่อ 2,711 ล้านบาท สถาบันในประเทศซื้อ 945 ล้านบาท 
...กลุ่มพลังงาน เริ่มมาตั้งแต่ก่อนเข้าพรรษา วานนี้มาแรง แต่ไม่น่ากลัว เทียบกับกลุ่มอื่นๆ แล้ว ถือว่าเพิ่งมา ดูจาก ปตท. (PTT) บวก 8 บาท ปิดที่ 255 บาท ยังไม่ทำนิวไฮ เดิม 
...ส่วนกลุ่มแบงก์ มาได้หลายวันก็ยังไม่โอเวอร์ เมื่อเทียบกับดัชนีตลาดที่ทำสถิติใหม่ไม่หยุด ทั้งแบงก์+พลังงานจะพาดัชนีไปต่อ 860 จุด แล้วต้องระวังพักฐาน 
...ขณะที่กลุ่มอสังหาฯ ก่อสร้าง สื่อสาร หรือหุ้นรายตัวที่ลากมาเล่นก่อนหน้านี้ พักตัว
...หุ้นทีพีไอ โพลีน (TPIPL) พักตัวได้หลายวันทำซู่ซ่า ปลุกผีขึ้นมาทำปิดสูงสุดของวัน 13.70 บาท บวก 1 บาท 
...น้องใหม่ ไอเอฟเอส (IFS) เคาะราคาวันนี้ 1.35 บาท ก่อนขายหุ้นปลายสัปดาห์นี้และเข้าตลาดหลักทรัพย์ กลางเดือน ส.ค. จังหวะตลาดหุ้นคึกคัก ใครๆ ก็ต้องการ แว่วๆ ความต้องการตอนนี้ล้น 45 เท่า ของไม่พอขาย 
...ที่ปรึกษาการเงินอิสระ แนะผู้ถือหุ้นยกมือขวาง “ซันไชน์ คอร์ปอเรชั่น” (SSE) ซื้อหุ้นโรงพิมพ์ตะวันออก (EPCO) เหตุผลที่ตีความได้ก็คือ สภาพคล่องน้อย มีความเสี่ยงในการเตรียมเงินให้เพียงพอต่อการซื้อ EPCO 
...SSE เตรียมที่นั่งกรรมการไว้รอรับ “ขรรค์ ประจวบเหมาะ” ที่ใกล้หมดวาระเอ็มดีแบงก์อาคารสงเคราะห์ (ธอส.) ได้รุ่นน้องผู้ถือหุ้น SSE ชวนมา